stanford-oval/wikipedia huggingface dataset:
ตารางธาตุ (ขยาย)
ประวัติ

ยังไม่เป็นที่แน่ชัดว่าธาตุหลังจากออกาเนสซอนจะมีมากเท่าไร เกลนน์ ที. ซีบอร์ก เชื่อว่าธาตุที่มีเลขอะตอมเท่ากับ 130 จะเป็นธาตุสุดท้าย ถึงกระนั้น วอลเตอร์ เกรน์เนอร์ได้คาดว่าธาตุที่มีเลขอะตอมเท่ากับ 130 จะยังไม่ใช่ธาตุสุดท้ายในตารางธาตุ
ธาตุที่ยังไม่ถูกค้นพบและเป็นเพียงการทำนายนี้ถูกตั้งชื่อโดยระบบการตั้งชื่อธาตุของสหภาพเคมีบริสุทธิ์และเคมีประยุกต์ระหว่างประเทศ (IUPAC) แต่มักจะไม่ถูกเรียก เช่นธาตุอูนเฮกซ์ควอเดียม เป็นชื่อที่ได้จากระบบการตั้งชื่อ แต่นักวิทยาศาสตร์จะเรียกมันว่า ธาตุที่ 164
ในเดือนเมษายน ค.ศ. 2011 ระบบการตั้งชื่อได้รับรองแค่ธาตุอูนอูนเอนเนียม อูนไบนิลเลียม อูนไบเบียม อูนไบควอเดียม อูนไบเฮกเซียม และอูนไบเซปเทียมเท่านั้น (เลขอะตอม = 119 120 122 124 126 127)
ตำนานป่วนก๊วนนางฟ้า

ตำนานป่วน ก๊วนนางฟ้า (อังกฤษ: Angel Delivery) เป็นการ์ตูนไทยเรื่องยาวเรื่องแรกที่ ภานุวัฒน์ วัฒนนุกูล ผู้วาด เอ็กซีคิวชั่นแนล วาดเอาไว้ เคยถูกตีพิมพ์ในนิตยสารรายปักษ์ CX แต่นิตยสารปิดตัวกระทันหันในปี 2547 และการ์ตูนเรื่องนี้ก็ถูกทิ้งค้างเอาไว้ยังไม่จบ
เนื้อเรื่อง

นาวิก หนุ่มน้อยที่ถูกพี่สาวทั้งสามรุมทารุณกรรมในวัยเด็ก ทำให้เขาเป็นโรคเกลียดกลัวผู้หญิงจนขึ้นสมอง ชีวิตเขาทำท่าจะสงบสุขเมื่อพี่สาวทั้งสามออกเดินทางไปต่างประเทศ แต่ชะตาฟ้ากลั่นแกล้งให้วันหนึ่งมีเอเย่นต์นำจดหมายของพี่สาวมาส่งให้ที่บ้านพร้อมผงเกษียรสมุทรสำเร็จรูปที่เมื่อใส่ลงในน้ำแล้วกวนก็จะมีนางอัปสรปรากฏกายออกมาทำให้สิ่งที่ต้องการสมหวัง นาวิกเผลอหยิบซองผงใส่ลงไปในเครื่องซักผ้าโดยไม่ตั้งใจ และแล้วนางอัปสรสาวสวยชื่อว่า น้ำ ก็ปรากฏตัวออกมาทำให้ความรักสมหวัง ชีวิตอันสงบสุขของนาวิกจึงจบลง
ตำนานจอมกษัตริย์เทพสวรรค์

| ตำนานจอมกษัตริย์เทพสวรรค์ |
| --- | --- |
ประเภท: แฟนตาซี ย้อนยุคทางประวัติศาสตร์ โรแมนส์
เขียนโดย: Park Kyung-soo Song Ji-na
กำกับโดย: Kim Jong-hak Yoon Sang-ho
แสดงนำ: Bae Yong-joon Lee Ji-ah Moon So-ri Choi Min-soo
ดนตรีแก่นเรื่องปิด: "Love Song for a Thousand Years" โดย TVXQ
ผู้ประพันธ์เพลง: Joe Hisaishi
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 24
การผลิต
ความยาวตอน: 60 นาที
บริษัทผู้ผลิต: TSG Company (กิจการร่วมค้าของ Kim Jong-hak Productions กับ SSD)
งบประมาณ: 43 พันล้านวอน
ออกอากาศ
เครือข่าย: เอ็มบีซี (เกาหลีใต้) ไทยทีวีสีช่อง 3 (ไทย)
ออกอากาศ: 11 กันยายน ค.ศ. 2007 (2007-09-11) – 5 ธันวาคม ค.ศ. 2007 (2007-12-05)
| --- | --- |
ชื่อเกาหลี
ฮันกึล: 태왕사신기
ฮันจา: 太王四神記
อาร์อาร์: Taewangsasingi 
เอ็มอาร์: T'aewangsasin'gi 
ตำนานจอมกษัตริย์เทพสวรรค์ (อังกฤษ: The Legend; เกาหลี: 태왕사신기; ฮันจา: 太王四神記) เป็นละครโทรทัศน์แนวแฟนตาซีประวัติศาสตร์ของเกาหลีใต้ปี 2007 นำแสดงโดย แพ ยง-จุน, อี จี-อา, มุนโซรี และชเวมินซู กำกับการแสดงโดย Kim Jong-hak และเขียนบทโดย Song Ji-na ออกอากาศทาง Munhwa Broadcasting System หรือ เอ็มบีซี ตั้งแต่วันที่ 11 กันยายนถึง 5 ธันวาคม 2550 ในวันพุธและพฤหัสบดี เวลา 21:55 น. จำนวน 24 ตอน
อิงจากตำนานของ ทันกุน และ พระเจ้าควังแกโทมหาราช แห่ง โคกูรยอ เรื่องราวยังเพิ่มองค์ประกอบที่เป็นตำนานของสัญลักษณ์ทั้งสี่ที่ปรากฎในรูปแบบแฟนตาซีในฐานะผู้พิทักษ์ทั้งสี่ที่รับใช้ราชาแห่ง จูชิน แพได้รับเงิน 250 ล้านวอนต่อตอน ซึ่งเป็นเงินค่าตัวสูงสุดในปัจจุบันสำหรับนักแสดงละครเกาหลี
หล่งข้อมูลอื่น

เว็บไซต์ทางการของ ตำนานจอมกษัตริย์เทพสวรรค์ จาก MBC (ในภาษาเกาหลี)
ตำนานจอมกษัตริย์เทพสวรรค์ ที่ฮันซีเนมา
ตำนานจอมกษัตริย์เทพสวรรค์ ที่อินเทอร์เน็ตมูวีเดตาเบส
| ไทยทีวีสีช่อง 3: ละครเกาหลี วันเสาร์ - อาทิตย์ 18:00 - 20:00 |
| --- | --- | --- |
| ก่อนหน้า | ตำนานจอมกษัตริย์เทพสวรรค์ | ถัดไป |
| อิมซังอ๊ก ยอดพ่อค้าหัวใจทระนง | ตำนานจอมกษัตริย์เทพสวรรค์ | บันทึกรักคิมชูซอน สุภาพบุรุษมหาขันที |
ตาลน้ำเงิน

| ตาลน้ำเงิน |
| --- | --- |

สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Latania
สปีชีส์:: L.  loddigesii
ชื่อทวินาม
Latania loddigesii Martius

ตาลน้ำเงิน (อังกฤษ: Blue Latan Palm; ชื่อวิทยาศาสตร์: Latania loddigesii) เป็นปาล์มในสกุล Latania เป็นปาล์มเฉพาะถิ่นของหมู่เกาะแมสคารีนในมหาสมุทรอินเดีย ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัดสีเขียวอมน้ำเงิน ช่อดอกแยกเพศอยู่ต่างต้น ยาว 1.5 เมตร ออกระหว่างกาบใบ ผลรูปไข่ขนาด 5 เซนติเมตร เมื่อสุกมีสีเขียวเข้ม นิยมปลูกเป็นไม้ประดับ
ระเบียงภาพ

ใบ
ต้นเมื่อยังเล็ก
เรือนยอดและผล
เมล็ด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ตาลน้ำเงิน
ข้อมูลที่เกี่ยวข้องกับ Latania loddigesii ที่วิกิสปีชีส์
Latania loddigesii - EDIS
ตาลแดง

| ตาลแดง |
| --- | --- |

สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Latania
สปีชีส์:: L.  lontaroides
ชื่อทวินาม
Latania lontaroides (Gaertner) H.E.Moore

ตาลแดง (อังกฤษ: Red Latan Palm; ชื่อวิทยาศาสตร์: Latania lontaroides) เป็นปาล์มในสกุล Latania เป็นปาล์มเฉพาะถิ่นของเกาะเรอูว์นียงในหมู่เกาะแมสคารีน ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัด เมื่อต้นยังเล็ก ก้านใบ สะดือใบ และขอบใบมีสีแดงเข้ม ช่อดอกแยกเพศอยู่ต่างต้น ออกระหว่างกาบใบ ยาว 1.5 เมตร ผลรูปไข่ขนาด 5 เซนติเมตร เมื่อสุกมีสีเขียวอมน้ำตาล นิยมปลูกเป็นไม้ประดับ
ระเบียงภาพ

ใบ
ก้านใบเมื่อต้นยังเล็ก
ต้นในธรรมชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ตาลแดง
ข้อมูลที่เกี่ยวข้องกับ Latania lontaroides ที่วิกิสปีชีส์
ตัวบั๊กส์ หัวใจไม่บั๊กส์

| ตัวบั๊กส์ หัวใจไม่บั๊กส์ |
| --- | --- |
โปสเตอร์
กำกับ: John Lasseter
เขียนบท: Story: Joe Ranft Additional Story: Gefwee Boedoe Jason Katz Jorgen Klubien Robert Lence David Reynolds Screenplay: Andrew Stanton Don McEnery Bob Shaw
อำนวยการสร้าง: Darla K. Anderson John Lasseter
นักแสดงนำ: Hayden Panettiere Dave Foley Kevin Spacey Julia Louis-Dreyfus Denis Leary Phyllis Diller Joe Ranft David Hyde Pierce Brad Garrett Richard Kind Bonnie Hunt Jonathan Harris Madeline Kahn Roddy McDowall Michael McShane John Ratzenberger Ashley Tisdale
กำกับภาพ: Sharon Calahan
ตัดต่อ: Lee Unkrich
ดนตรีประกอบ: Randy Newman
ผู้จัดจำหน่าย: วอลท์ ดิสนีย์ พิคเจอร์
วันฉาย: 25 พฤศจิกายน, พ.ศ. 2541 (U.S.)  26 ธันวาคม, พ.ศ. 2541 (AUS)  4 ธันวาคม พ.ศ. 2541 (ประเทศไทย)  5 กุมภาพันธ์, พ.ศ. 2542 (UK)
ความยาว: 96 นาที.
ภาษา: อังกฤษ
ทุนสร้าง: $120 ล้านเหรียญ
ทำเงิน: ทั่วโลก:  $363.3 ล้านเหรียญ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ตัวบั๊กส์ หัวใจไม่บั๊กส์ (อังกฤษ: A Bug's Life) เป็นภาพยนตร์แอนิเมชันสัญชาติอเมริกัน ผลิตโดย พิกซาร์ และจัดจำหน่ายโดย บัวนา วิสตา ดิสทริบิวชัน กำกับภาพยนตร์โดย จอห์น แลสซีเตอร์ (John Lasseter) โดยมี แอนดรูว์ สแตนตัน (Andrew Stanton) ร่วมกำกับ ออกฉายในประเทศไทยในวันที่ 4 ธันวาคม พ.ศ. 2541 และออกฉายในสหรัฐอเมริกาวันที่ 25 พฤศจิกายน พ.ศ. 2541 ถือเป็นภาพยนตร์แอนิเมชันลำดับที่ 2 ของพิกซาร์
ตัวละคร

| 0 | 1 | 2 |
| --- | --- | --- |

ตัวละคร
| ไทย | อังกฤษ | นักแสดง |
|  ฟลิค  |  Flick  |  เดฟ โฟลีย์  |
| เจ้าหญิงแอ๊ตต้า  | Princess Atta  |  จูเลีย หลุยส์ เดรย์ฟัส  |
|  ฮ๊อปเปอร์  |  Hopper  |  เควิน สเปซีย์  |
|  ด๊อต  |  Dot  |  เฮย์เดน แพนิตเทียร์  |
|  สมเด็จพระราชินี  |  The Queen  |  ฟิลลิส ดิลเลอร์  |
|  มีหนาม  |  Thorny  |  อเล็กซ์ ร็อกโก  |
|  คอร์เนเลียส  |  Cornelius  |  เดวิด ออสส์แมน  |
|  มิสเตอร์ดิน  |  Mister Soil  |  ร็อดดี้ แมคโดวอลล์  |
|  หมอฟลอร่า  |  Doctor Flora  |  อีดี้ แม็คเคลิร์ก  |
|  พี.ที.ฟลี  |  P.T.Flea  |  จอห์น แรทเซนเบอร์เกอร์  |
|  แมนนี่  |  Manny  |  โจนาธาน แฮร์ริส  |
|  ยิปซี  |  Gypsy  |  เมเดอลีน คาห์น  |
|  ฟรานซิส  |  Francis  |  เดนิส เลียรี่  |
|  สลิม  |  Slim  |  เดวิด เพียร์ซ  |
|  แฮมลิช  |  Hamlish  |  โจ แรนฟท์  |
|  โรซี่  |  Rosie  |  บอนนี่ ฮันต์  |
|  ดิม  |  Dim  |  แบรด การ์เรต  |
|  ทัค  |  Tak  |  ไมเคิล แมคเชน  |
|  โรล  |  Rolls  |  ไมเคิล แมคเชน  |
|  มอลต์  |  Malt  |  ริชาร์ด ไคนด์  |
|  บลูเบอร์รี่  |  blueberry  |  แอชลีย์ ทิสเดล  |
|  แอนทส์  |  Ants  |  แซม กิฟาลดี้  |
|  แอนท์ บอยส์  |  Ant Boys  |  จอร์แดน แรนฟท์  |
อัลบั้มเพลงประกอบภาพยนตร์

เพลงทั้งหมดประพันธ์โดยRandy Newman
| ลำดับ | ชื่อเพลง | ยาว |
| --- | --- | --- |
| 1. | "The Time of Your Life" (performed by Newman) | 3:16 |
| 2. | "The Flik Machine" | 2:54 |
| 3. | "Seed to Tree" | 1:01 |
| 4. | "Red Alert" | 1:49 |
| 5. | "Hopper and his Gang" | 3:21 |
| 6. | "Flik Leaves" | 2:37 |
| 7. | "Circus Bugs" | 1:27 |
| 8. | "The City" | 2:35 |
| 9. | "Robin Hood" | 0:59 |
| 10. | "Return to Colony" | 1:33 |
| 11. | "Flik's Return" | 1:24 |
| 12. | "Loser" | 2:43 |
| 13. | "Dot's Rescue" | 4:00 |
| 14. | "Atta" | 1:08 |
| 15. | "Don't Come Back" | 1:07 |
| 16. | "Grasshoppers' Return" | 3:01 |
| 17. | "The Bird Flies" | 2:38 |
| 18. | "Ants Fight Back" | 2:14 |
| 19. | "Victory" | 2:33 |
| 20. | "A Bug's Life Suite" | 5:12 |
ดูเพิ่ม

Information at Pixar's site เก็บถาวร 2011-03-21 ที่ เวย์แบ็กแมชชีน
A Bug's Life ที่อินเทอร์เน็ตมูวีเดตาเบส
แหล่งข้อมูลอื่น

A Bug's Life ที่สยามโซน
ตัวนำโรค

ยุงไม่นานหลังดูดเลือดจากมนุษย์ (สังเกตหยดพลาสมาเลือดถูกขับออกมาเมื่อยุงบีบไล่น้ำส่วนเกิน) ยุงเป็นตัวนำโรคหลายโรค ที่เด่นที่สุดคือ มาลาเรีย
ในวิชาวิทยาการระบาด ตัวนำโรค (อังกฤษ: vector) เป็นตัวการใด ๆ ที่นำและแพร่จุลชีพก่อโรคไปยังสิ่งมีชีวิตอีกตัวหนึ่ง ตัวนำโรคส่วนใหญ่เป็นสิ่งมีชีวิต เช่น ปรสิตมัธยันตร์หรือจุลินทรีย์ แต่บ้างเป็นตัวกลางการติดเชื้อที่ไม่มีชีวิต เช่น อนุภาคฝุ่น
สัตว์ขาปล้อง

สัตว์ขาปล้องเป็นตัวนำจุลชีพกลุ่มสำคัญ ได้แก่ ยุง แมลงวัน แมลงวันทราย เหา หมัด เห็บและไรซึ่งแพร่เชื้อจุลชีพจำนวนมาก สัตว์ขาปล้องหลายชนิดดังกล่าวเป็นสัตว์ดื่มเลือดในบางระยะหรือทุกระยะของชีวิต เมื่อแมลงเหล่านี้ดูดเลือด จุลชีพจะเข้าสู่กระแสเลือดของตัวถูกเบียน ทั้งนี้ การเข้าสู่กระแสเลือดเกิดขึ้นได้หลายทาง
ยุงก้นปล่องซึ่งเป็นพาหะมาลาเรีย โรคเท้าช้าง และไวรัสที่ติดต่อทางสัตว์ขาปล้องหลายชนิด (ไวรัสอาร์โบ) แทรกส่วนปากที่ละเอียดอ่อนเข้าไปใต้ผิวหนังและดื่มเลือดของตัวถูกเบียน ปรสิตที่มากับยุงปกติพบในต่อมน้ำลาย (ซึ่งยุงใช้เพื่อระงับความรู้สึกของตัวถูกเบียน) ฉะนั้น ปรสิตจึงมีการแพร่เข้าสู่กระแสเลือดของตัวถูกเบียนโดยตรง สัตว์ที่อาศัยอยู่ในหนองบึงอย่างแมลงวันทราย และแมลงวันดำ ตัวนำโรคที่ก่อโรคติดเชื้อลิชมาเนีย (leishmaniasis) และโรคพยาธิตาบอด (onchocerciasis) ตามลำดับ จะเคี้ยวบ่อในผิวหนังของตัวถูกเบียน ก่อให้เกิดบ่อเลือดขนาดเล็กซึ่งจะใช้ดูดกิน ปรสิตสกุล Leishmania จะติดต่อตัวถูกเบียนผ่านทางน้ำลายของแมลงวันทราย ส่วน Onchocerca จะออกมาเองจากหัวของแมลงเข้าสู่แอ่งเลือด
แมลงไทรอะทอมินี (Triatomine) เป็นตัวส่งผ่าน้เชื้อ Trypanosoma cruzi ซึ่งเป็นสาเหตุของโรคชากาส แมลงไทรอะทอมินีขับถ่ายระหว่างกินอาหารและมูลของมันมีปรสิตซึ่งจะเกลี่ยเข้าสู่แผลเปิดเมื่อตัวถูกเบียนถูหรือเกาเพราะรอยกัดของแมลงเจ็บและระคายเคือง
พืชและเห็ดรา

พืชและเห็ดราบางชนิดเป็นตัวนำโรคหลายชนิด ตัวอย่าเช่น โรคเส้นใยขยายใหญ่ (big-vein disease) ของกะหล่ำปลีเชื่อว่าเกิดจากเห็ดรา Olpidium brassicae มาช้านาน จนสุดท้ายพบว่าเกิดจากไวรัส ต่อมา ปรากฏว่าไวรัสนั้นแพร่เชื้อโดยซูสปอร์ (zoospore) ของเชื้อราและยังมีชีวิตอยู่ได้ในสปอร์ที่ยังพักอยู่ นับแต่นั้น เห็ดราอื่นอีกหลายชนิดในไฟลัม Chytridiomycota ก็พบว่าเป็นตัวนำโรคไวรัสพืชหลายชนิดเช่นเดียวกัน
ศัตรูพืชหลายชนิดที่สร้างความเสียหายแก่พืชผลสำคัญอาศัยพืชอื่น ซึ่งมักเป็นวัชพืช เพื่อเป็นที่อาศัยและเป็นตัวพา ตัวอย่างเช่น Berberis และสกุลที่เกี่ยวข้องเป็นตัวถูกเบียนทางเลือดในวัฏจักรการติดเชื้อเมล็ดในกรณีของ Puccinia graminis
เมื่อพืชปรสิตอย่าง Cuscuta และ Cassytha พันรอบต้นหนึ่งไปยังอีกต้นหนึ่ง พบว่าสามารถถ่ายทอดโรคไฟโตพลาสมาและไวรัสระหว่างพืชได้
องค์การอนามัยโลกกับโรคที่มากับตัวนำโรค

องค์การอนามัยโลก (WHO) ระบุว่าการควบคุมและป้องกันโรคที่มากับตัวนำโรคกำลังเน้นย้ำ "การจัดการตัวนำโรคแบบบูรณาการ (IVM)" ซึ่งเป็นแนวทางซึ่งมองความเชื่อมโยงระหว่างสุขภาพกับสิ่งแวดล้อม โดยให้เกิดประโยชน์ทั้งสองด้านอย่างสูงสุด
ในเดือนเมษายน 2557 WHO เปิดตัวการรณรงค์ชื่อ "กัดคำเล็ก ภัยคุกคามใหญ่" (small bite, big threat) เพื่อให้การศึกษาแก่ประชาชนเกี่ยวกับโรคที่มากับตัวนำโรค WHO ออกรายงานที่ระบุว่าโรคที่มากับตัวนำโรคมีผลกระทบต่อคนยากจน โดยเฉพาะอย่างยิ่งบุคคลที่อาศัยอยู่ในพื้นที่ที่ระดับสุขาภิบาล น้ำดื่มและที่อยู่อาศัยไม่เพียงพอ
โรครับจากสัตว์ที่มากับตัวนำโรคและกิจกรรมมนุษย์

หลายบทความ ซึ่งล่าสุดเมื่อต้นปี 2557 เตือนว่ากิจกรรมของมนุษย์กำลังแพร่โรครับจากสัตว์ที่มากับตัวนำโรค หลายบทความจัดพิมพ์ในวารสารการแพทย์ เดอะแลนซิต และอภิปรายว่าการเปลี่ยนแปลงการใช้ที่ดินแย่างรวดเร็ว โลกาภิวัฒน์ด้านการค้า และ "กลียุคทาสังคม" ก่อให้เกิดการเพิ่มขึ้นของโรครับจากสัตว์ทั่วโลกได้อย่างไร
ตัวอย่างโรครับจากสัตว์ที่มากับตัวนำโรค ได้แก่ โรคไลม์ กาฬโรค ไวรัสเวสต์ไนล์ มีหลายปัจจัยที่ส่งผลต่ออุบัติการณ์ของโรคที่มากับตัวนำโรค ปัจจัยเหล่านี้ได้แก่สัตว์ที่เป็นตัวถูกเบียนของโรค ตัวนำโรค และมนุษย์
บรรณานุกรม

"Better environmental management for control of dengue". The Health and Environment Linkages Initiative (HELI). Geneva, Switzerland: World Health Organization. สืบค้นเมื่อ 7 April 2014.
"Division of Vector-Borne Diseases (DVBD)" (Multimedia). Fort Collins, Colorado: Centers for Disease Control and Prevention (CDC). สืบค้นเมื่อ 7 April 2014.
"Issue Brief Series: Vector-borne Diseases" (PDF). Healthy Environments for Children Alliance. Geneva, Switzerland: World Health Organization. สืบค้นเมื่อ 7 April 2014.
"Malaria control: the power of integrated action". The Health and Environment Linkages Initiative (HELI). Geneva, Switzerland: World Health Organization. สืบค้นเมื่อ 7 April 2014.
Pawan, J.L. (1936). "Transmission of the Paralytic Rabies in Trinidad of the Vampire Bat: Desmodus rotundus murinus Wagner, 1840." Annual Tropical Medicine and Parasitolแม่แบบ:What?, 30, April 8, 1936:137–156.
Pawan, J.L. "Rabies in the Vampire Bat of Trinidad with Special Reference to the Clinical Course and the Latency of Infection." Annals of Tropical Medicine and Parasitology. Vol. 30, No. 4. December 1936
Quammen, David (4 April 2013). "Planet of the Ape; 'Between Man and Beast,' by Monte Reel". The New York Times. สืบค้นเมื่อ 7 April 2014.
แหล่งข้อมูลอื่น

WHO page on vector-borne diseases
Biological mosquito eradication in Monte Verde, Honduras
เห็บกวาง ตัวนำโรคสำหรับจุลชีพก่อโรคไลม์
รูปแสดงวิธีการที่ไวรัสฟลาวีมียุงพาในโรคไข้ไวรัสเวสต์ไนล์และไข้เด็งกี กรณีนี้ยุงถือเป็นตัวนำโรค
ตัวระบุเซสชัน

ในวิทยาการคอมพิวเตอร์ ตัวระบุเซสชัน (อังกฤษ: session identifier) หรือที่รู้จักกันในชื่อ session ID หรือ session token เป็นข้อมูลที่ใช้ในการสื่อสารผ่านเครือข่ายคอมพิวเตอร์ (มักจะผ่าน HTTPS) เพื่อใช้ระบุเซสชันซึ่งเป็นชุดการแลกเปลี่ยนข้อความที่เกี่ยวข้องกัน 
ตัวระบุเซสชันจะจำเป็นเมื่อโครงสร้างพื้นฐานของการสื่อสารนั้นใช้โพรโทคอลแบบไร้สถานะ เช่น HTTP
จุดประสงค์และฟังก์ชันการทำงาน

ตัวระบุเซสชันช่วยให้เว็บแอปสามารถรักษาสถานะ (state) ระหว่างการร้องขอหลายครั้งได้ ตัวอย่างเช่น ในอีคอมเมิร์ซ session ID จะช่วยใช้ตามสถานะตะกร้าสินค้าของผู้ใช้ขณะที่เรียกดูหน้าต่าง ๆ ของเว็บไซต์ 
หากไม่มี session ID การเชื่อมโยงการร้องขอหลายครั้งจากผู้ใช้คนเดียวกันเมื่อมีผู้ใช้ต่าง ๆ ที่โต้ตอบอย่างต่อเนื่องกับเว็บไซต์ ก็จะทำได้ยาก
ลักษณะเฉพาะ

ตัวระบุเซสชันมักจะกำหนดให้กับผู้ใช้เมื่อเข้าชมเว็บไซต์ในครั้งแรก นี่ต่างกับ user ID 
เพราะปกติมีอายุสั้น จะหมดอายุหลังการไม่มีกิจกรรมตามเวลาที่กำหนดไว้ โดยเป็นนาทีหรือชั่วโมง
และอาจใช้งานไม่ได้หลังจากบรรลุเป้าหมายบางอย่างแล้ว (เช่น หลังจากเสร็จสิ้นการสั่งซื้อ)
ข้อพิจารณาด้านความปลอดภัย

Session ID อาจเสี่ยงต่อการไฮแจ็กเซสชันซึ่งผู้โจมตีจะดักขโมย session ID แล้วใช้มันเพื่อปลอมตัวเป็นผู้ใช้ เพื่อลดความเสี่ยงนี้
Session ID มักจะสร้างขึ้นเป็นสายตัวอักษรแบบสุ่มเพื่อลดโอกาสการถูกโจมตีด้วยกำลัง
เซิร์ฟเวอร์อาจตรวจสอบไคลเอนต์เพิ่มเติม
เซิร์ฟเวอร์อาจล็อก session ID กับที่อยู่ไอพี ซึ่งได้ผลดี แต่สามารถสร้างปัญหากับไคลเอนต์ที่มีเส้นทางหลายทางไปยังเซิร์ฟเวอร์ โดยที่อยู่ไอพีจะเปลี่ยนไปตาม Network Address Translation (NAT)
ตัวอย่างการใช้งาน

เทคโนโลยีเว็บใช้ชื่อต่าง ๆ กันสำหรับคุกกี้เซสชัน เช่น
Java EE: JSESSIONID
PHP: PHPSESSID
Microsoft ASP: ASPSESSIONID
ASP.NET: ASP.NET_SessionId
ดูเพิ่ม

เอชทีทีพีคุกกี้
การไฮแจ็กเซสชัน
แหล่งข้อมูลอื่น

"PHP manual"
"ASP manual" at w3schools
ตำรวจนครลอนดอน

รถตำรวจนครลอนดอน
ตำรวจนครลอนดอน (อังกฤษ: City of London Police) เป็นกองกำลังตำรวจที่มีอำนาจในการบังคับใช้กฎหมายและดูแลความเรียบร้อยภายในเขตนครลอนดอน ซึ่งก่อตั้งขึ้นตามพระราชบัญญัติตำรวจนครลอนดอน ค.ศ. 1839 (City of London Police Act 1839) ปัจจุบันมีกองบัญชาการตั้งอยู่ที่ศาลากลางกิลด์ฮอล และมีสถานีตำรวจสองแห่งตั้งอยู่ที่บิชอปสเกทและวูดสตรีต
ตำรวจนครลอนดอนนับเป็นกองกำลังที่มีขนาดเล็กที่สุดในอังกฤษและเวลส์ โดยกองกำลังตำรวจที่มีอำนาจในการบังคับใช้กฎหมายและดูแลความเรียบร้อยภายในเขตเกรเทอร์ลอนดอนทั้งหมดนอกเหนือไปจากเขตนครลอนดอนคือสำนักงานตำรวจนครบาล ซึ่งเป็นองค์กรที่ใหญ่กว่า
ตับโต

| ตับโต Hepatomegaly |
| --- | --- |

ภาพเอกซเรย์คอมพิวเตอร์ของผู้ได้รับผลกระทบจากตับโต
สาขาวิชา: วิทยาตับ
อาการ: น้ำหนักลด, ซึม
สาเหตุ: ฝีตับ (ฝีที่ตับจากเชื้อหนอง), มาลาเรีย
วิธีวินิจฉัย: อัลตราซาวด์ช่องท้อง
การรักษา: Prednisone และ azathioprine
ตับโต (อังกฤษ: hepatomegaly) เป็นความผิดปกติของร่างกายอย่างหนึ่งที่ตับมีขนาดโตกว่าปกติ เป็นอาการแสดงที่มีสาเหตุได้หลายอย่าง เช่น โรคติดเชื้อ เนื้องอกของตับ หรือโรคเมตาบอลิกต่างๆ เป็นต้น บางครั้งผู้ป่วยอาจมาพบแพทย์ด้วยปัญหาว่าพบก้อนในท้อง อาจพบดีซ่านร่วมด้วยในบางสาเหตุ
สาเหตุ

สาเหตุของการเกิดตับโตมีหลายอย่าง เช่นตัวอย่างต่อไปนี้
สาเหตุ > Infective

Glandular fever (Infectious mononucleosis)
Hepatitis (A, B or C)
Liver abscess (pyogenic abscess)
Malaria
Amoeba infections
Hydatid cyst
Leptospirosis
Actinomycosis
สาเหตุ > Neoplastic

Metastatic tumours
Hepatocellular carcinoma
Myeloma
Leukemia
Lymphoma
สาเหตุ > Biliary

Primary biliary cirrhosis.
Primary sclerosing cholangitis.
สาเหตุ > Metabolic

Haemochromatosis
Cholesteryl ester storage disease
Porphyria
Wilson's disease
Niemann Pick disease
Non-alcoholic fatty liver disease.
Glycogen Storage Disease
สาเหตุ > Drugs (and alcohol)

Alcohol abuse
Drug-induced hepatitis
สาเหตุ > Congenital

Hemolytic anemia
Polycystic Liver Disease
Sickle cell disease
Hereditary fructose intolerance
สาเหตุ > Others

Hunter syndrome (Spleen affected)
Zellweger's syndrome
Carnitine palmitoyltransferase I deficiency
Granulomatous: Sarcoidosis
แหล่งข้อมูลอื่น

| --- | --- |
การจำแนกโรค: DICD-10: R16..0 ICD-9-CM: 789.1 MeSH: D006529
ทรัพยากรภายนอก: MedlinePlus: 003275 Patient UK: ตับโต
Merck Manual: Hepatomegaly
ตามัว

| ตามัว |
| --- | --- |
ชื่ออื่น: ตาขี้เกียจ

เด็กที่แปะกาวปิดตาเพื่อรักษาตาขี้เกียจ
การออกเสียง: /æmbliˈoʊpiə/ am-blee-OH-pee-ə 
สาขาวิชา: จักษุวิทยา
อาการ: การมองเห็นลดลง
การตั้งต้น: ก่อนอายุ 5 ขวบ
สาเหตุ: การจัดตำแหน่งตาไม่ดี, ตามีรูปทรงผิดปกติทำให้การโฟกัสทำได้ยาก, ตาข้างหนึ่งมองเห็นใกล้หรือไกลเกิน, เลนส์ตามัว
วิธีวินิจฉัย: การทดสอบการมองเห็น
โรคอื่นที่คล้ายกัน: ความผิดปกติของก้านสมอง, ความผิดปกติของเส้นประสาทตา, โรคของตา
การรักษา: แว่นตา, ผ้าปิดตา
ความชุก: ผู้ใหญ่ประมาณร้อยละ 2
ตามัว (อังกฤษ: Amblyopia) หรือที่นิยมเรียกว่า ตาขี้เกียจ (อังกฤษ: Lazy eye) เป็นความผิดปกติทางสายตาที่มีสายตาแย่ลงในดวงตาที่มีโครงสร้างปกติ หรือสายตาแย่ลงอย่างไม่เป็นสัดส่วนกับความผิดปกติทางโครงสร้างของตา ประมาณกันว่ามีผู้ป่วยตาขี้เกียจอยู่ประมาณร้อยละ 1 ถึง 5 ของประชากร
สาเหตุของตาขี้เกียจเกิดจากการขาดหรือบกพร่องในการกระตุ้นด้วยภาพไปสู่ระบบประสาทการมองเห็นในสมองเป็นระยะเวลาหนึ่งในช่วงวัยเด็ก โดยทั่วไปมักเป็นในตาเพียงข้างเดียว แต่อาจเป็นในตาทั้งสองข้างก็ได้ การตรวจพบตาขี้เกียจในช่วงเริ่มแรกจะทำให้มีโอกาสรักษาได้ผลดี
ตาขี้เกียจกับตาเขมีความเกี่ยวข้องกันอย่างมาก แต่ไม่ใช่สิ่งเดียวกัน
อ่านเพิ่ม

Birch EE (March 2013). "Amblyopia and binocular vision". Progress in Retinal and Eye Research (review). 33: 67–84. doi:10.1016/j.preteyeres.2012.11.001. PMC 3577063. PMID 23201436.
Daw, Nigel W. (2014). Visual Development (Third ed.). Springer. ISBN 978-1461490586.
Chapter What is Amblyopia? pp. 123–145, doi:10.1007/978-1-4614-9059-3_8,
Chapter Treatment of Amblyopia pp. 167–180, doi:10.1007/978-1-4614-9059-3_10.
Stewart CE, Moseley MJ, Fielder AR (September 2011). "Amblyopia therapy: an update". Strabismus. 19 (3): 91–8. doi:10.3109/09273972.2011.600421. PMID 21870912. S2CID 38988992.
Sengpiel F (September 2014). "Plasticity of the visual cortex and treatment of amblyopia". Current Biology (review). 24 (18): R936–R940. doi:10.1016/j.cub.2014.05.063. PMID 25247373.
Hamm LM, Black J, Dai S, Thompson B (2014). "Global processing in amblyopia: a review". Frontiers in Psychology (review). 5: 583. doi:10.3389/fpsyg.2014.00583. PMC 4060804. PMID 24987383.
แหล่งข้อมูลอื่น

| --- | --- |
การจำแนกโรค: DICD-10: H53.0 ICD-9-CM: 368.0 MeSH: D000550 DiseasesDB: 503
ทรัพยากรภายนอก: MedlinePlus: 001014 eMedicine: oph/316 Patient UK: ตามัว
National Eye Institute (NEI) Resource Guide
Lazy Eye Site from the National Health Service, UK
Look After Your Eyes - patient information on Amblyopia or ‘lazy eye’ by College of Optometrists
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ญี่ปุ่น  เช็กเกีย
ตำบล

ตำบล หรือ เขตที่ตั้งเมือง (อังกฤษ: sub-district) เป็นนิคมมนุษย์ที่มีขนาดใหญ่กว่าหมู่บ้าน แต่เล็กกว่าเมือง ขนาดของเมืองขนาดเล็กอาจแตกต่างกันอย่างมากในทุกภูมิภาคของโลก เมืองขนาดเล็กในประเทศไทยยังหมายถึงเทศบาลตำบล
ดูเพิ่ม

นคร
ตำบล (ประเทศไทย)
เทศบาลตำบล
ตำนานกุบไลข่าน

| ตำนานกุบไลข่าน |
| --- | --- |
ประเภท: ละครอิงประวัติศาสตร์
แสดงนำ: ฮูจุน   เสอ ซือม่าน
ประเทศแหล่งกำเนิด:  จีน
จำนวนตอน: 50 ตอน
การผลิต
สถานที่ถ่ายทำ:  จีน
ออกอากาศ
เครือข่าย: สถานีโทรทัศน์หูหนานทีวี
ออกอากาศ: 21 กรกฎาคม 2013
ตำนานกุบไลข่าน  (อังกฤษ: The Legend of Kublai Khan) เป็นภาพยนตร์จีนชุดเรื่องยิ่งใหญ่ที่
ออกอากาศเมื่อเดือนกรกฎาคม ค.ศ. 2013 นำแสดงโดย ฮูจุน และ เสอ ซือม่าน
โดยภาพยนตร์จีนชุดเรื่องนี้ดัดแปลงจากพระราช
ประวัติของ กุบไลข่าน ปฐมจักรพรรดิแห่ง ราชวงศ์หยวน ตั้งแต่ทรงพระเยาว์จนถึงวาระ
สุดท้ายแห่งพระชนม์ชีพว่ากว่าพระองค์จะเป็น
จักรพรรดิผู้ยิ่งใหญ่ได้ต้องทรงฝ่าฟันอุปสรรคนานัป
ประการและศัตรูทางการเมืองนับไม่ถ้วน
นักแสดง

ฮูจุน เป็น กุบไลข่าน
เสอ ซือม่าน เป็น จักรพรรดินีชาบี
การออกอากาศในต่างประทศ (International broadcast)

| Country | Network (s) /Station (s) | Series premiere | Title |
| --- | --- | --- | --- |
|  ประเทศจีน | สถานีโทรทัศน์หูหนาน | 21 กรกฎาคม 2556 - 30 กรกฎาคม 2556 () | 忽必烈傳奇 ( ; lit:  ) |
|  ประเทศมาเลเซีย | 8TV (Malaysia) | 11 กันยายน - 19 พฤศจิกายน 2556 () | 忽必烈傳奇 ( ; lit:  ) |
|  ประเทศไต้หวัน | GTV | 19 ธันวาคม 2556 - 17 มกราคม 2557 () | 忽必烈傳奇 ( ; lit:  ) |
|  ฮ่องกง | TVB Jade | 23 ธันวาคม 2556 - 28 กุมภาพันธ์ 2557 () | 忽必烈傳奇 ( ; lit:  ) |
|  สหรัฐ | KTSF 26 | 21 มีนาคม - 29 พฤษภาคม 2557 () |  The Legend of Kublai Khan ( ; lit:  ) |
|  ฮ่องกง | TVB Jade | 23 เมษายน 2558 - 2558 () | 忽必烈傳奇 ( ; lit:  ) |
|  ประเทศเกาหลีใต้ | CHING | 11 มิถุนายน 2558 - 2558 () |   ( ; lit:  ) |
|  สหรัฐ | KSCI 18 | 24 กันยายน 2558 - 2558 (วันจันทร์ถึงวันศุกร์เวลา 12.00 น) | The Legend of Kublai Khan ( ; lit:  ) |
|  ประเทศสยาม | True4U | วันพฤหัสบดีที่ 5 พฤศจิกายน 2558 ถึงวันศุกร์ที่ 8 เมษายน 2559 มี 50 ตอน (ออกอากาศทุกวันพฤหัสบดีถึงวันศุกร์ เวลา 14.00 - 15.00 น.) | The Legend of Kublai Khan ตำนานกุบไลข่าน จักรพรรดิแห่งมอลโกล ( ; lit:  ) |
|  ประเทศญี่ปุ่น | ASIA DRAMATIC | 24 เมษายน 2559 - 2559 ("Fabylai Han") |   ( ; lit:  ) |
|  ประเทศสยาม | 5HD1 | วันที่ 00 มีนาคม 2562 ถึงวันที่ 00 มิถุนายน 2562 มี 50 ตอน (ออกอากาศทุกวันจันทร์ถึงวันพฤหัสบดี เวลา 22.30 - 23.30 น.) | ตำนานกุบไลข่าน ( ; lit:  ) |
ตำหนิแต่กำเนิด

"ปาน" เปลี่ยนทางมาที่นี่  สำหรับนักร้องชาวไทย ดูที่ ธนพร แวกประยูร
| ตำหนิแต่กำเนิด  (Birthmark) > บัญชีจำแนกและลิงก์ไปภายนอก |
| --- | --- |
ICD-10: Q82.5
ICD-9: 757.32
ตำหนิแต่กำเนิด (อังกฤษ: birthmark) หรือปาน เป็นความผิดปกติซึ่งไม่ร้ายอย่างหนึ่งของผิวหนัง ปรากฏขึ้นตั้งแต่เกิดหรือไม่นานหลังเกิด (ส่วนใหญ่ปรากฏในเดือนแรก) อาจเกิดขึ้นที่ใดก็ได้บนผิวหนัง ตำหนิแต่กำเนิดนี้ส่วนใหญ่เกิดจากการเจริญมากผิดปกติของหลอดเลือด เมลาโนซัยต์ กล้ามเนื้อเรียบ ไขมัน ไฟโบรบลาสต์ หรือเคราติโนซัยต์
ตำรวจนครบาล

รถตำรวจนครบาล ในกรุงลอนดอน
ตำรวจนครบาล (อังกฤษ: Metropolitan police) เป็นเจ้าหน้าที่ที่ดูแลในเมืองของประเทศต่างๆ รับผิดชอบในการบังคับใช้กฎหมาย ,ป้องกันเหตุร้าย ,ประสานงานตามเมือง ,ตำรวจนครบาลจะมีในประเทศ ต่อไปนี้ ไทย, สหราชอาณาจักร, ญี่ปุ่น, สหรัฐอเมริกา เป็นต้น
ดูเพิ่ม

กองบัญชาการตำรวจนครบาล ประเทศไทย
กรมตำรวจนครบาลโตเกียว ประเทศญี่ปุ่น
ตัวเรียงกระแสชนิดควบคุมด้วยซิลิคอน

สัญลักษณ์ของ SCR
ตัวเรียงกระแสชนิดควบคุมด้วยซิลิคอน (อังกฤษ: silicon controlled rectifier (SCR)) เป็นอุปกรณ์เรียงกระแสแบบ solid-state สี่ชั้นที่ควบคุมการทำงานด้วยกระแส  ชื่อ "silicon controlled rectifier" หรือ SCR เป็นชื่อทางการค้าของ บริษัท General Electric พัฒนาโดยทีมวิศวกรนำโดยโรเบิร์ต เอ็น ฮอลล์และจำหน่ายโดย บริษัท แฟรงค์ ดับบลิว กัทส์วิลเลอร์ หรือ บิล ในปี ค.ศ.1957
SCR แรงสูงเทียบขนาดกับเหรียญ
บางแหล่งกำหนด SCR และ thyristors เป็นความหมายเหมือนกัน บางแหล่งกำหนด SCR เป็นส่วนหนึ่งของตระกูลของอุปกรณ์ที่มีสาร n และ p อย่างน้อย 4 ชั้นสลับกัน หรือตระกูล ทายริสเตอร์ (thyristors)
SCR เป็นอุปกรณ์แบบทิศทางเดียว (นั่นคือ กระแสไหลในทิศทางเดียวเท่านั้น) เมื่อเทียบกับ ไทรแอค (TRIAC) ซึ่งเป็นแบบสองทิศทาง (นั่นคือ กระแสไหลในสองทิศทาง) SCR ปกติถูก trigger ให้ทำงานได้ด้วยกระแสไหลเข้าใน gate ซึ่งตรงข้ามกับ TRIAC ซึ่งสามารถถูก trigger ได้ด้วยกระแสทั้งบวกหรือลบ